เดินอย่างนักจีบสาวมือโปร คุณควรเป็นนักจีบสาวมือโปร ถ้าหากว่า... ปรับลุคให้เป็นนักจีบสาวมือโปร คิดอย่างนักจีบสาวมือโปร
ก่อนที่คุณจะเข้าไปล่าเหยื่อ พยายามมองหาสาวคนที่คุณรู้สึกว่า น่าจะสอดรับกับความเป็นนักจีบสาวมือโปรของคุณมากที่สุด หากคุณเลือกผิดคน นั่นหมายถึงเธออาจจะไม่เพียงสนใจคุณเท่านั้น แต่ยังอยากเป็นภรรยาคุณในทันทีเลยด้วย จงนำเทคนิคการดูสาวๆ ไปใช้ดังนี้ :  มองหาสาวที่กำลังหัวเราะอยู่ ดูท่าทางร่าเริงสนุกสนาน และมีความสุขกับการสังสรรค์ อย่าเข้าไปคุยกับสาวที่ท่าทางเบื่อโลก เอาแต่เช็คโทรศัพท์ หรือสายตาสอดส่องพยายามหาอะไรทำ ผู้หญิงประเภทหลังนี้ควรหลีกเลี่ยงด้วยเหตุผลบางอย่าง อีกทั้งคุณควรสร้างความประทับใจให้ผู้หญิงที่คู่ควรมากกว่า หลีกเลี่ยงผู้หญิงที่ต้องการหาสามี สาวๆ ส่วนใหญ่ที่คุณเข้าไปจีบ มักต้องการมากกว่าความสัมพันธ์แบบกิ๊กกัน ผู้หญิงคนไหนที่เปรยถึงการพาคุณไปหาพ่อแม่ อยากสร้างครอบครัว หนือพูดคุยเกี่ยวกับความฝันที่อยากจะเป็นเจ้าสาว อาจจะไม่ได้อยากเป็นหนึ่งในนางสนมของคุณ คุณควรปล่อยให้เธอไปตามหาคู่แท้ต่อไป อย่าไปเสียเวลากับเธอ หลีกเลี่ยงผู้หญิงที่มีเจ้าของแล้ว หากคุณเห็นผู้หญิงคนไหนไม่ค่อยสนใจผู้ชายที่เข้ามาจีบเธอ คุณควรเข้าไปจีบบ้าง แต่หากเป็นผู้หญิงที่ชอบหันไปหาแฟนหนุ่มหรือบอดี้การ์ดจำเป็นของเธอ พยายามเปลี่ยนเป้าหมายไปเป็นสาวๆ ที่ดูน่าสนใจแต่ไม่มีเจ้าของดีกว่า เว้นเสียแต่ว่าคุณอยากมีเรื่อง เข้าไปในกลุ่มสาวๆ ทักทายและพูดคุยกับพวกเธอ ทำให้พวกเธอรู้สึกว่าโชคดีที่มีคุณมาร่วมวงด้วย แต่พอผ่านไปสักพัก คุณควรจะเลือกเป้าหมายมาหนึ่งคน และคิดหาวิธีแยกเธอออกมาจากกลุ่มให้ได้ เพื่อทำให้เธอรู้สึกเป็นคนพิเศษของคุณ ด้วยวิธีต่อไปนี้:  ทักทายแบบสบายๆ เริ่มด้วยการหยอกล้อเธอนิดๆ และถามเธอว่า ต้องการดื่มอะไรไหม ทำให้เธอหัวเราะและแสดงให้เธอเห็นว่า คุณมีค่าพอที่เธอจะพูดคุยด้วย บอกให้เธอรู้ว่า เธอเป็นคนพิเศษ ด้วยการพูดเช่นว่า “ผมรู้สึกว่า คุณแตกต่างจากคนอื่นนะ” ทำให้เธอรู้สึกราวกับว่าเธอโดดเด่นกว่าคนอื่นๆ และสื่อว่าคุณมองเห็นบางสิ่งอันเป็นเอกลักษณ์ในตัวเธอ กล่าวชมเธอ แต่อย่ามากเกินไป เอาแค่สักสามอย่างในตัวเธอ เช่น ดวงตาของเธอ ลีลาการเต้นของเธอ หรือเสียงหัวเราะของเธอ ไม่จำเป็นต้องลงลึกในแต่ละเรื่อง แค่ทำให้เธอรู้ว่าคุณสนใจเธอและอยากรู้จักเธอมากขึ้นจริงๆ คนเราชอบที่จะรู้สึกว่าตนเองน่าสนใจ ดังนั้น พยายามตั้งใจรับฟังสิ่งที่เธอพูด และสื่อให้รู้ว่าคุณใส่ใจอย่างจริงใจในสิ่งที่เธอพูด ดูแลเธอ เด็กเสิร์ฟ เพื่อนๆ ของเธอ และแม้แต่คนแปลกหน้าโต๊ะอื่น อย่างให้เกียรติ ซึ่งเป็นการสื่อให้เธอรู้ว่าคุณเป็นคนลึกลับที่น่าค้นหา และเป็นคนที่เธอสามารถฝากชีวิตไว้ได้ เปิดประตูค้างไว้ให้คนที่เดินตามหลังมาด้วย ช่วยสวมเสื้อคลุมให้เธอ และรับฟังสิ่งที่เธอพูดอย่างตั้งใจ ผู้หญิงบางคนก็ไม่ได้อยากขึ้นเตียงกับใครง่ายๆ หรือไม่แน่ว่าเธอออาจจะไม่พร้อมสำหรับเรื่องนี้เฉพาะคืนนี้ก็ได้ รวมถึงอาจจะไม่ได้ชอบผู้ชายก็เป็นได้ ใจเย็นๆ และอย่าไปถือสา   หากคุณถูกปฏิเสธตั้งแต่เดินเข้าหา ก็แค่พูดออกไปว่า “โอเค ขอให้สนุกนะครับ” และมองหาผู้หญิงที่เล่นด้วยกับคุณต่อไป หากเธอไม่ต้องการจะพัฒนาความสัมพันธ์กับคุณ จงยอมรับในการตัดสินใจของเธอ และใจเย็นเข้าไว้ ทำตัวให้สบายๆ อย่าไปกดดันเธอ ความแตกต่างระหว่างนักจีบสาวมือโปรกับพวกกุ๊ย คือ พวกกุ๊ยสามารถโกหกได้อย่างหน้าตาย หากคุณไม่อยากคบหาเป็นแฟนระยะยาวกับผู้หญิงคนไหน ก็บอกเธอไปตรงๆ ว่า คุณไม่อยากผูกมัดกับใคร จะได้ไม่มีการดราม่าในภายหลัง ทำตามขั้นตอนที่คุณเรียนรู้มา และจำไว้ว่า เมื่อได้จังหวะเมื่อใด ก็จงยกระดับบทสนทนาเพื่อเข้าเรื่องสักที เป้าหมายของคุณคือการพาสาวๆ ขึ้นเตียง ไม่ใช่การแลกเปลี่ยนแนวคิดของชีวิต หากคุณคลิ้กกันเมื่อไร ก็จงสื่อให้เธอรู้ว่าคุณอยากจะทำอะไรกับเธอต่อไป ด้วยวิธีการต่อไปนี้:  ทำตัวตามสบาย และพูดแค่ว่า "คุณอยากกลับหรือยัง" หรือ "ไปหาที่เหมาะๆ ที่เราคุยกันได้สะดวกขึ้นดีกว่ามั้ย" จงเป็นฝ่ายชักนำเธอ หลังจากที่คุณแยกเธอออกมาจากกลุ่มได้แล้ว คุณอาจสัมผัสเธออย่าสุภาพ หรือถามเธอว่าอยากให้ช่วยถอดเสื้อคลุมออกหรือเปล่า คุณต้องหว่านเสน่ห์ให้เธออยู่หมัด ในระหว่างที่บรรยากาศกำลังได้ที่ การจะเป็นนักจีบสาวมือโปรที่แท้จริงนั้น คุณต้องทำให้ผู้หญิงเห็นว่า คุณไม่ได้ดีแต่พล่าม ต่อไปนี้คือเทคนิคที่จะทำให้คุณเร่าร้อนบนเตียง จนเธอต้องเก็บเบอร์โทรศัพท์คุณไว้ในรายชื่อโปรด:  นวดให้สาวของคุณ นวดตั้งแต่หัวไหล่ บั้นเอว หรือแม้แต่เท้าของเธอ เพื่อสื่อให้เธอรู้ว่า คุณชำนาญในจุดต่างๆ ของร่างกายเธอ จูบอย่างร้อนแรง อย่าเพิ่งรีบแทงลิ้นเข้าไปในปากของเธอ เริ่มด้วยการจูบอย่างแผ่วเบาก่อน และค่อยๆ เพิ่มความหนักหน่วงด้วยการจูบอย่างดูดดื่ม หลังจากอยู่บนเตียงด้วยกันแล้ว คุณก็ไม่ต้องรีบ ให้เวลาเธอเตรียมตัวก่อนมีเพศสัมพันธ์สักหน่อย หยอกล้อกับเธอ ขบกัดเธอเบาๆ หรือเทคนิคใดๆ ที่คุณมีไว้ปลุกอารมณ์เธอก็ตาม อย่าเพิ่งรีบปฏิบัติกิจเร็วไป เพราะนอกจากเธออาจจะเจ็บแล้ว มันยังจะไม่ใช่เซ็กส์ที่เร่าร้อนอีกด้วย หลังจากเสร็จภารกิจแล้ว คุณควรแสดงน้ำใจแบบสุภาพบุรุษ แต่ไม่จำเป็นต้องนอนกอดรัดกับเธอเป็นชั่วโมงหลังจากถึงฝั่งฝันแล้วก็ได้ ขอแค่ใช้เวลาร่วมกับเธออีกสักหน่อย จูบเธอปิดท้ายสักนิด หรือชวนเธอนอนค้างด้วยก็ได้ ยังจะดูดีกว่าลุกขึ้นไปอาบน้ำทันทีหลังจากที่คุณปฏิบัติกิจกามสำเร็จ หลังจากที่คุณได้ขึ้นสวรรค์กับสาวคนใหม่ของคุณแล้ว คุณควรที่จะคงทัศนคติที่ดีต่อเธอเอาไว้ เผื่อวันหลังอาจอยากจะติดต่อกับเธออีกเมื่อต้องการ ดังนั้น พยายามจากกันด้วยดีที่สุด เธอจะได้ไม่ไปเล่านิสัยแย่ๆ ของคุณให้เพื่อนฟัง โดยทำตามนี้:  สื่อให้กำกวมนิดนึงว่า คุณจะเจอเธออีกครั้งเมื่อไร บอกเธอไปว่าแล้วพบกันใหม่นะ แต่อย่าชวนเธอไปเดทอาหารค่ำกันในสัปดาห์ถัดไปเลยล่ะ นั่นไม่ใช่สิ่งที่นักจีบสาวมือโปรเขาทำกันหรอก จงเป็นสุภาพบุรุษ ช่วยเธอสวมเสื้อคลุมและเดินไปส่งเธอที่ประตู หรือส่งถึงรถของเธอเลยก็ดี พยายามสร้างความประทับใจจนจบ เธอจะได้ไม่จดจำคุณในฐานะหนุ่มไร้มารยาท อย่าประจบเธอจนออกนอกหน้า แค่บอกเธอไปว่าคุณมีความสุขมาก แต่อย่าถึงกับพูดว่า ค่ำคืนนี้คุณมีความสุขมากที่สุดในชีวิต พยายามตรงไปตรงมา และอย่าให้เธอเห็นว่าคุณเสแสร้งเป็นอย่างอื่น ปิดท้ายอย่างสวยงาม ระหว่างที่กล่าวลา ทำให้เธอหัวเราะ จูบเธออย่างแผ่วเบา หรือแหย่ให้เธอระลึกถึงเหตุการณ์ที่เพิ่งผ่านไปเมื่อคืน พยายามทำให้เธอรู้สึกอยากเจอคุณอีก แต่สำหรับตัวคุณเอง คุณควรจะตัดสินใจเองว่าอยากเจออีกเหมือนกัน หรือไม่เอาแล้วกับเธอคนนี้ หากคุณอยากพบเธออีก ก็รอสักสองสามวันก่อนที่จะติดต่อเธอไป ลองลงสนามต่ออีกสักนัดก็ได้ พ่อนักจีบสาวมือโปร การเป็นนักจีบสาวมือโปรไม่ใช่เรื่องของการเจอเนื้อคู่ มันเป็นเรื่องของการได้รู้จักผู้คนมากหน้าหลายตา และคบหาสาวๆ แต่ละคนไปเรื่อยๆ ทั้งนี้ ไม่มีใครบอกได้ว่า วิถีชีวิตแบบไหน “ดี” กว่ากัน คุณแค่ต้องตระหนักไว้ว่า การเป็นนักจีบสาวมือโปรนั้น ย่อมมีความสัมพันธ์ในลักษณะฉาบฉวยมากกว่า   หากคุณต้องการความรักแบบลึกซึ้งถึงอารมณ์ ก็อย่าเป็นนักจีบสาวมือโปร หากคุณต้องการสร้างครอบครัวกับใคร ก็อย่าเป็นนักจีบสาวมือโปร หากคุณลำบากใจในการทำให้สาวๆ ผิดหวัง ก็อย่าเป็นนักจีบสาวมือโปร วิถีชีวิตแบบนักจีบสาวมือโปร ย่อมต้องเดินหน้าไปเรื่อยๆ คุณจะต้องไปงานปาร์ตี้ ผับบาร์ และงานสังคมทุกสุดสัปดาห์ และมีเพื่อนมากมายหลายสาขาอาชีพ ให้ทำความรู้จักเป็นเพื่อนใหม่ตลอดเวลา แม้ว่าพวกเขาอาจจะกลายมาเป็นเพื่อนสนิทกับคุณแค่ไม่กี่คนก็ตาม   หากคุณต้องการขลุกอยู่ในห้องเพื่อดูหนังทั้งคืน ก็อย่าเป็นนักจีบสาวมือโปร หากคุณต้องการไปสังสรรค์กับก๊วนของตัวเองทุกสัปดาห์ ก็อย่าเป็นนักจีบสาวมือโปร หากคุณอยากมีความสัมพันธ์แบบอบอุ่นและปลอดภัย ก็อย่าเป็นนักจีบสาวมือโปร ความเป็นจริงในโลกของนักจีบสาวมือโปร ก็คือว่า คุณอาจต้องมีความรู้สึกเจ็บปวดใจบ้าง เพราะสาวๆ บางคนย่อมตัดคุณไม่ขาด และคุณก็จะถูกสาวๆ เหล่านั้นเกาะแจแบบไม่ตั้งตัว แต่หากคุณอยากเป็นนักจีบสาวมือโปรจริงๆ ก็ต้องเตรียมใจว่า คุณไม่สามารถควบคุมความรู้สึกของใครได้ทั้งหมด บางครั้งทุกอย่างอาจไม่ได้เป็นไปตามที่คุณวางแผนไว้ คุณอาจต้องทำการบอกเลิกให้ใครเจ็บช้ำน้ำใจบ้าง แม้ว่าจะกระทำอย่างอ่อนโยนก็ตาม  หากคุณไม่ชอบบอกเลิกใคร ก็อย่าเป็นนักจีบสาวมือโปร หากคุณไม่ชอบการเผชิญหน้ากับใคร ก็อย่าเป็นนักจีบสาวมือโปร หากคุณรู้สึกผิดเวลาร่วมรักกับใครแล้วลุกจากเตียงกลับบ้านในเช้าวันต่อมา ก็อย่าเป็นนักจีบสาวมือโปร การเป็นนักจีบสาวมือโปร ย่อมไม่ใช่เรื่องของการเป็นคู่ผัวตัวเมียกัน แต่การต้องรับมือกับการสับรางกิ๊กหลายๆ คนพร้อมกัน ก็ไม่ใช่เรื่องง่าย โดยเฉพาะเมื่อคุณไม่บอกความจริงกับแต่ละคนไป ทั้งนี้ ไม่ได้หมายความว่ามันผิดหรือละเมิดจริยธรรมข้อใด คุณแค่ต้องตระหนักไว้ก่อนว่า คุณจะเจอสถานการณ์อะไรบ้างเมื่อเป็นนักจีบสาวมือโปร  หากคุณรู้สึกอึดอัดที่จะคบสาวหลายคนพร้อมๆ กัน ก็อย่าเป็นนักจีบสาวมือโปร หากคุณเกลียดการสับราง หรือคอยส่งข้อความแก้ตัว และเก็บงำความลับ ก็อย่าเป็นนักจีบสาวมือโปร หากคุณขัดข้องในเรื่องจริยธรรมและศีลธรรมกับการคบสาวหลายคน ก็อย่าเป็นนักจีบสาวมือโปร ท้ายที่สุดแล้ว คุณอาจไม่จำเป็นต้องเลือกระหว่างการเป็นนักจีบสาวมือโปร กับการเป็นคนรักเดียวใจเดียว คุณเลือกทางสายกลางได้นี่นา ดังนั้น หากคุณยังไม่แน่ใจในตัวเอง ก็ลองทำความรู้จักสาวๆ หลายคน และสงวนท่าทีเอาไว้ก่อน ไม่จำเป็นต้องทำตามคำแนะนำทั้งหมดนี้ก็ได้ หากว่าคุณอยากลองคบหาดูใจแบบเผื่อเลือกไว้ก่อน คุณจำเป็นต้องมีภาพลักษณ์แบบเดียวกับสิ่งที่ต้องการจะเป็น ก่อนที่จะกลายมาเป็นสิ่งนั้นจริงๆ นักจีบสาวมือโปรที่แท้จริง ควรจะดูเนี้ยบ แบบไม่ดูพยายามมากเกินไป เสื้อผ้าที่เขาเลือกใส่ ควรเป็นไปเพื่อจุดประสงค์เดียว คือ ให้ผู้หญิงบางคนมาถอดมันออกเสีย ซึ่งเสื้อผ้าที่เหมาะสมควรจะมีลักษณะดังต่อไปนี้ด้วย:  สวมเสื้อเชิ้ตแขนยาวแบบมีกระดุมและส่วนบนรัดรูป มันจะทำให้สาวๆ อยากจะถลกเสื้อตัวนี้ออกมาเพื่อให้เห็นกล้ามเนื้อของคุณประจักษ์ต่อสายตา พยายามใส่เสื้อแบบที่สาวๆ สามารถลุ้น หรือเน้นให้เห็นมัดกล้ามของคุณง่ายๆ หน่อย สวมกางเกงที่หลวมนิดๆ เพื่อให้ห้อยลงมาต่ำเล็กน้อย เป็นการเผยให้เห็นขอบกางเกงบ๊อกเซอร์ของคุณ และคุณอาจแกล้งทำเป็นดึงชายเสื้อขึ้นมา เพื่อโชว์กล้ามหน้าท้อง ซึ่งหลังจากที่สาวๆ ได้เห็นแล้ว พวกเธอย่อมจะรู้สึกอยากรู้ว่าใต้บริเวณนั้นเป็นยังไงบ้าง สวมรองเท้าเท่ห์ๆ ไม่ว่าคุณจะไปร้านอาหารสุดแนว หรือใส่รองเท้าผ้าใบไปเล่นฟิตเนสก็ตาม พยายามเลือกรองเท้าที่ราคาแพงและเป็นรุ่นทันสมัยไว้ก่อน สาวๆ มักจะคิดว่าคุณมีอำนาจจับจ่ายเวลาเดทกับพวกเธอ ในงบเท่าๆ กับที่คุณซื้อรองเท้านั่นเอง คุณควรมีเครื่องประดับหลักๆ ไว้แต่พอดี เช่น กระเป๋าสตางค์เจ๋งๆ สร้อยใหญ่ๆ หรือสายโซ่สีทองแบบที่ฮิตๆ กัน รวมถึงอัญมณีแวววับอีกสักหน่อย เพราะคุณไม่ได้เข้าไปล่าแบบเล่นๆ นอกจากนี้ ยังอาจมีเข็มขัดหนังคู่ใจ พร้อมหัวเข็มขัดแนวๆ ด้วยก็ดี เพื่อให้สะดุดตาสาวๆ ง่ายๆ หน่อย การเป็นนักจีบสาวมือโปรนั้น ไม่ใช่แค่เอาสนุกหรือมันส์อย่างเดียว การจะสร้างภาพลักษณ์อย่างนักจีบสาวมือโปรขึ้นมา คุณต้องหาเวลาเข้าฟิตเนสบ้าง หากคุณมีกล้ามแขนลีบเล็กเหมือนถั่วแระ ก็ดึงดูดสาวๆ ได้ยากหน่อย ลองบริหารร่างกายตามหลักต่อไปนี้ดู:  บริหารมัดกล้าม โดยอาจเริ่มจากการวิ่งสัก 2-3 กิโลเมตรก่อน และค่อยพัฒนาไปจนถึงขั้นที่สามารถวิ่งได้สัก 8 กิโลเมตรโดยไม่ล้มพับไปเสียก่อน จำไว้ว่า ดอนฮวนควรจะปีนบันไดสูงๆ ขึ้นไปหาสาวๆ ได้โดยไม่หอบแฮ่กเอาเสียก่อน เสริมสร้างกล้ามเนื้อ ใช้วิธีไหนก็ได้ให้หน้าท้องของคุณแข็งเรียบ แผงหน้าอกกระชับ และไหล่แน่น เวลาเข้ายิมควรนอนยกน้ำหนักบ้าง หรือไม่ก็เล่นกีฬาประเภทที่เสริมกล้ามเนื้อโดยอัตโนมัติ เช่น ชกมวยและบาสเก็ตบอล กินอาหารที่มีประโยชน์ หากคุณจะพาสาวไปเลี้ยงอาหารค่ำ คุณอาจจะสั่งอาหารแบบแมนๆ เช่น สเต็กแบบชุ่มน้ำมันๆ มาทานได้ แต่หากคุณอยู่คนเดียวล่ะก็ พยายามกินอาหารปรับโภชนาการให้สมดุลบ้าง เช่น ผักและผลไม้สด รวมถึงอาหารที่มีโปรตีนและคาร์โบไฮเดรต การกินอาหารอย่างเหมาะสม โดยเฉพาะในเรื่องโปรตีน จะช่วยเผาผลาญไขมันและเสริมสร้างกล้ามเนื้อให้คุณได้ การวางท่าทีหรือมีบุคลิกภาพแบบเปิดกว้างและหนักแน่น เป็นการสื่อให้สาวๆ ประจำสัปดาห์ของคุณรู้ว่า คุณไม่เพียงแค่มั่นใจในตัวเอง แต่คุณยังใส่ใจทุ่มเทให้เธอคนเดียว อย่างน้อยก็ในชั่วขณะนี้ โดยคุณอาจนำภาษากายเหล่านี้ไปใช้ดูบ้าง :  มองตาอย่างบาดลึก เวลาที่คุณคุยกับสาวๆ พยายามมองลึกลงไปในตาของเธอ ซึ่งจะทำให้พวกเธอเขินและยังอาจเกิดอารมณ์วาบหวามด้วย ทำให้เธอรู้สึกว่า เธอไม่ใช่แค่ผู้หญิงหนึ่งเดียวในบริเวณนั้นที่คุณสนใจ แต่เป็นหนึ่งเดียวในโลกด้วยซ้ำ เอนกายเข้าหาเวลาคุยกับเธอ เวลาที่คุณคุยกับสาวที่ดูท่าทางมีใจให้คุณ พยายามเอนกายเข้าไปใกล้สักนิด เหมือนกับว่าคุณคิดจะจูบเธอได้ทุกเมื่อ ซึ่งจะทำให้เธอเฝ้ารอให้มันเกิดขึ้นจริง หันแขนและลำตัวไปทางเธอด้วย อย่าเอามือกอดอก หรือหันปลายเท้าออกไปคนละทิศกับเธอ ทุกอย่างภายในร่างกายคุณ ควรจะสื่อว่า “ที่รัก ผมพร้อมเสมอนะ” สุขอนามัยเป็นสิ่งสำคัญพอๆ กับเสื้อผ้าและภาษากายที่ดี สาวๆ ย่อมจะหมดความหลงใหลในตัวคุณ หากว่าพวกเธอได้กลิ่นเหมือนคุณไปคุ้ยขยะมา ต่อไปนี้เป็นเคล็ดลับเพื่อการทำร่างกายให้ดูสะอาดอยู่เสมอ:  ฉีดน้ำหอมกลิ่นแรงๆ แบบแมนๆ จะทำให้สาวๆ รู้สึกอยากเป็นลมในอ้อมกอดคุณ อาบน้ำสระผมอย่างน้อยวันละครั้ง โดยเลือกใช้สบู่และยาสระผมกลิ่นแมนๆ เพื่อให้สาวๆ เคลิบเคลิ้ม ใส่เจลผมด้วย เสริมแต่งทรงผมสักหน่อย เพื่อให้สาวๆ รู้สึกอยากเอามือไปสางผมคุณเล่น รักษาช่องปากให้ลมหายใจสดชื่นเสมอ มันจำเป็นมากเวลาคุณคุยกับเธอระยะประชิด รักษาหน้าตาให้ดูสะอาดแจ่มใส โกนหนวดเคราให้เรียบร้อย และลองเอามือลูบดู ลองไปหาสาวๆ และบอกพวกเธอว่า “ลองสัมผัสดูสิว่า หน้าผมเนียนหรือเปล่า” ถ้าจะเป็นนักจีบสาวมือโปรให้ครบสูตร ไม่เพียงแต่ต้องมีภาพลักษณ์อย่างนักจีบสาวมือโปรเท่านั้น แต่ที่พักอาศัยของคุณ ยังต้องออกแบบให้คู่ควรกับสาวๆ ด้วย ต่อไปนี้เป็นเคล็ดลับการตกแต่งรังรักเพื่อสาวๆ ของคุณ:  รักษาความสะอาดให้ดี เพราะคุณย่อมสามารถพาสาวๆ กลับมาที่ห้องเมื่อไรก็ได้ ดังนั้น ผ้าปูเตียงต้องสะอาดเสมอ เช็ดเคาน์เตอร์ต่างๆ ให้ไร้ฝุ่น และดูแลความสะอาดของห้องน้ำให้ไร้ที่ติ หากสาวๆ คนใดเข้ามาในที่พักคุณแล้วรู้สึกขยะแขยง พวกเธอคงรีบหันกลับไปเรียกแท็กซี่กลับบ้าน ก่อนที่คุณจะแก้ตัวทันแน่ๆ พยายามเก็บเสบียงไว้ให้พร้อมเสมอ ซื้อไวน์มาตุนไว้เยอะๆ รวมถึงกับแกล้มแบบเซ็กซี่ๆ เช่น ผลองุ่นหรือสตรอเบอร์รี่ เป็นต้น ตกแต่งห้องให้ดูแวววาวและมีมนต์ขลัง เช่น โซฟาหนัง โคมไฟสว่างๆ และทีวีจอแบน ก็จะช่วยให้สาวๆ รู้สึกผ่อนคลายในรังรักของคุณได้เหมือนอยู่บ้านตัวเอง หากคุณมีงบมากพอที่จะตกแต่งที่พักแบบหนุ่มโสดให้เนี้ยบ อย่าลืมคำนึงเรื่องความสะอาดด้วยเป็นอันดับแรก คุณอาจสามารถเดินเหินและพูดคุยกับสาวๆ ได้อย่างนักจีบสาวมือโปร แต่หากคุณไม่ได้มีทัศนคติเหมือนพวกเขาแล้วล่ะก็ พวกเธอก็จะรู้สึกหมดอารมณ์ทันที ดังนั้น การจะเป็นนักจีบสาวมือโปรที่แท้จริงได้ คุณต้องไม่ลืมที่จะเสริมความมั่นใจด้วย โดยฝึกทำเรื่องต่อไปนี้:  คลายความกังวลของตนเองลง ลองคิดถึงสิ่งที่คุณกังวลดู ไม่ว่าจะเป็นเรื่องอนาคต ครอบครัว หรือหน้าที่การงาน และพยายามหาทางปล่อยวางเรื่องราวเหล่านั้นให้ได้ เพราะความเครียดในระดับที่เหมาะสมอาจจะเป็นเรื่องธรรมชาติ แต่หากคุณเอาแต่กังวลว่าจะเกิดความผิดพลาดในชีวิต คุณย่อมจะไม่สามารถอยู่กับปัจจุบันได้อย่างสบายใจ ซึ่งผู้หญิงส่วนใหญ่จะสัมผัสได้ถึงความว้าวุ่นดังกล่าวในใจคุณ หาจุดบกพร่องของตัวเอง ตระหนักในจุดอ่อนและพยายามแก้ไขปรับปรุงมันให้ดีขึ้น คุณเป็นนักฟังยอดแย่หรือเปล่า มีระเบียบมั้ย สมาธิสั้นเกินไปหรือเปล่า พยายามวางแผนพัฒนาจุดอ่อนให้ดีขึ้นทีละนิด ไม่มีใครสมบูรณ์แบบ แต่เราสามารถพัฒนาตนเองได้ทุกคน คิดบวกเข้าไว้ เมื่อคุณก้าวย่างไปในสถานที่ใด จงนึกถึงสิ่งที่คุณชอบเกี่ยวกับตนเองมากที่สุดมาสามเรื่อง แทนที่จะนึกถึงเรื่องที่คุณอยากปรับปรุงสามเรื่องเหมือนเช่นเคย หากคุณมองตัวเองในแง่ดี บรรดาสุภาพสตรีก็จะเห็นตามนั้นเอง นักจีบสาวมือโปรย่อมเน้นปริมาณมากกว่าคุณภาพ ดังนั้น หากคุณเลือกที่จะเดินบนเส้นทางนี้ คุณต้องหัดมีความสุขกับผู้หญิงให้มากหน้าหลายตาที่สุด และอย่ายึดติดกับคนไหนเป็นพิเศษ หากคุณกำลังกังวลว่า เธอคนนั้นกำลังคิดถึงคุณอยู่ไหม หรือเมื่อไรเธอจะติดต่อกลับมานะ เมื่อนั้นคุณก็กำลังก้าวเข้าสู่เขตแดนของความเป็นแฟนกับเธอแล้ว ซึ่งเป็นสิ่งที่คุณควรระวังไว้ ต่อไปนี้เป็นวิธีการเว้นระยะห่างกับสาวๆ:  หากคุณรู้สึกว่าผู้หญิงคนไหนล่วงล้ำคุณมากเกินไป ให้ถอยระยะห่างออกมา หากเธอเริ่มถามเรื่องเชิงลึกเกี่ยวกับชีวิตส่วนตัว หรือทำทีอยากจะย้ายมาอยู่กับคุณ หรือวางแผนไปเที่ยวออกทริปจู๋จี๋กับคุณ คุณก็ย่อมรู้ได้ทันทีว่า เธอเริ่มอยากเป็นแฟนคุณจริงๆ แล้ว ซึ่งคุณควรหนีให้ห่าง รักษาความสัมพันธ์ให้เป็นแบบสบายๆ อย่าปล่อยให้เธอมาปั่นหัวหรือทำให้คุณรู้สึกอบอุ่นขึ้นภายในใจ จงโฟกัสไปที่การใช้เวลาร่วมกันอย่างมีความสุข ทั้งในเวลาออกเที่ยวด้วยกัน และเวลาที่อยู่บนเตียงกับเธอ รู้จักเปลี่ยนหัวข้อพูดคุยทันทีเมื่อเธอเริ่มล่วงล้ำมากไปแล้ว อย่าคิดผูกพันเกินเลย ทุกครั้งที่คุณเห็นสาวเป้าหมาย คุณควรจะคิดภาพว่า ตนเองจะจีบ จะเต้น หรือจะกอดจูบกับเธออย่างไร ไม่ใช่นึกภาพมีลูกมีหลานร่วมกันในอนาคต พยายามคิดอย่างนักจีบสาวมือโปร แล้วทุกอย่างจะตามมาเอง หากคุณเจอผู้หญิงที่ใช่จริงๆ แล้วล่ะก็ คุณอาจต้องมาทบทวนตัวเองใหม่อีกครั้งว่า ตนเองเหมาะกับการเป็นนักจีบสาวมือโปรหรือไม่ แม้แต่นักจีบสาวมือโปรที่เก่งกาจยอดเยี่ยมที่สุด ก็ยังตกหลุมรักผู้หญิงบางคนอย่างจริงจังได้ ซึ่งหากคุณเจอผู้หญิงแบบนี้ แบบที่รู้สึกว่าเธอเป็นคนเดียวที่คุณอยากใช้ชีวิตด้วย ก็อย่าปล่อยให้เธอหลุดมือไป แม้ว่าเรื่องแบบนี้จะเกิดขึ้นได้ยากในวงการนักล่าสาว แต่หากคุณไม่สามารถฝืนความรู้สึกตนเองต่อไปได้ การตัดสาวๆ คนอื่นออกไปจากชีวิตเพื่อเธอคนนี้คนเดียว ก็เป็นสิ่งที่คุ้มค่า เหมือนที่นักหมากรุกระดับโลกเขาทำกัน คุณควรเผื่อทางหนีทีไล่ไว้ให้ตนเองเสมอ คิดล่วงหน้าไปสองสาวก้าวหรือให้มากที่สุดก็ดี หากคุณมัวแต่ระเริงอยู่ในปัจจุบัน คุณจะหาทางออกจากผู้หญิงบางคนไม่ได้ อย่าลืมคำแนะนำต่อไปนี้ล่ะ:  วางแผนก่อนออกล่า หากคุณกำลังจะออกไปเที่ยวหรืออยู่ในไนต์คลับ ต้องคิดล่วงหน้าไว้ด้วยว่า คุณจะพาเป้าหมายไปต่อที่ไหน เช่น ในผับหรือบาร์ที่บรรยากาศสร้างความใกล้ชิดกันได้มากกว่า หรือจะพาไปในถิ่นของคุณ พาไปสังสรรค์กับเพื่อนๆ คุณต่อ เป็นต้น พยายามวางแผนไว้ล่วงหน้าตลอดทั้งคืน จะได้ไม่เสียเวลามานั่งนึกว่าจะพาเธอไปต่อที่ไหนดี วางแผนสำหรับสุดสัปดาห์ คุณอาจจะเพิ่งปลีกตัวออกมาจากสาวคนล่าสุดได้ แต่คืนต่อไปล่ะ คุณจะทำอะไรต่อ คุณควรจะมีแผนรองรับสาวๆ ให้เข้าคิวต่อกันมาแบบไม่ขาดช่วง เว้นเสียแต่ว่า คุณจะอยากใช้เวลาทั้งคืนขลุกอยู่ใต้ถุนบ้านและนั่งคอยโทรศัพท์ทั้งคืน
เลือกเป้าหมายอย่างชาญฉลาด. ทำให้สาวๆ รู้สึกเป็นคนพิเศษ. พุ่งบทสนทนาไปที่เธอ. เป็นสุภาพบุรุษ. รักษาฟอร์มไว้เมื่อถูกปฏิเสธ. อย่าล่อลวงเธอ. อย่าลืมปิดการขาย. โชว์ความเซ็กซี่ภายใน. วางมาดให้เหมาะสม. คุณไม่ต้องการลงหลักปักฐานกับใคร. คุณชอบออกไปพบผู้คนหน้าใหม่ๆ. คุณไม่มีปัญหาในการทำร้ายจิตใจสาวๆ บางคน. คุณพร้อมที่จะสับรางกับกิ๊กหลายๆ คนในช่วงเวลาเดียวกัน. คุณพร้อมที่จะผจญประสบการณ์ใหม่ๆ. หาเสื้อผ้าเหมาะๆ. รักษาหุ่นให้ดูดี. ใช้ภาษากายอย่างไร้ที่ติ. รักษาความสะอาดอย่างนักจีบสาวมือโปร. จัดที่พักให้ดูวาบหวิว. จงมั่นใจ. อย่ายึดติดกับใคร. จงคิดเผื่อล่วงหน้าเสมอ.
https://www.wikihow.com/Be-a-Player https://www.wikihow.com/Be-a-Player https://www.wikihow.com/Be-a-Player https://www.wikihow.com/Be-a-Player
Walk the Player Walk You Should be a Player If... Look Like a Player Think Like a Player